สำหรับการประกอบธุรกิจของแต่ละสายผลิตภัณฑ์นั้น ธุรกิจของบริษัทฯ สามารถจำแนกได้ดังนี้

1.  ธุรกิจให้บริการการจัดกิจกรรมทางการตลาด (Event Marketing)

2.  ธุรกิจการให้บริการการจัดงานนิทรรศการถาวรและพิพิธภัณฑ์ (Museum Exhibition)

3.  ธุรกิจการให้บริการอื่น ๆ (Others)

    1.  ลักษณะผลิตภัณฑ์หรือบริการ

        1.  ธุรกิจให้บริการการจัดกิจกรรมทางการตลาด (Event Marketing)

ธุรกิจครอบคลุมการให้บริการการจัดกิจกรรมทางการตลาด (Event Marketing)
และงานแสดงสินค้าครบวงจร (Turnkey Event and Exhibition Management)
ตั้งแต่ต้นน้ำไปยังปลายน้ำ ครอบคลุมตั้งแต่การวางแนวความคิด การออกแบบ และการผลิต
ตลอดจนการพัฒนาการผลิต และติดตั้งกิจกรรมทางการตลาดของสินค้านั้น ๆ

ทั้งหมดนี้บริษัทฯ สามารถให้บริการได้ในทุกห่วงโซ่ทางธุรกิจ เช่น เจ้าของผลิตภัณฑ์ (Product
Owners) ที่ต้องการนำเสนอผลิตภัณฑ์สู่กลุ่มเป้าหมาย ผู้วางแผนการตลาด (Planner)
ผู้จัดงานแสดงสินค้าหรือเจ้าของกิจกรรมทางการตลาด (Trade Show Organizers, Event
Owner) ผู้จัดงานให้ลูกค้าและจัดการแสดง (Event Organizers, Show Managers)
การจัดสร้างโครงการให้เป็นรูปธรรม (Project Management)
ผู้อำนวยความสะดวกในการจัดงาน (Event Service Providers)
ไม่ว่าจะเป็นการให้บริการช่างสี ช่างไฟ โทรศัพท์ ประปา
รวมถึงการเป็นผู้ขนส่งการขนส่งอุปกรณ์เข้ามายังพื้นที่จัดงาน(Logistic & Supporting)

  ก) ธุรกิจการให้บริการการจัดกิจกรรมทางการตลาด (Event Marketing)

ลักษณะของบริการ

ลักษณะการให้บริการการจัดกิจกรรมทางการตลาด (Event Marketing)
เป็นการจัดกิจกรรมทางการตลาดเป็นการสื่อสารทางการตลาดของเจ้าของผลิตภัณฑ์ (Product
Owner)
รายใดรายหนึ่งโดยเฉพาะที่ต้องการจัดกิจกรรมส่งเสริมการขายขึ้นมาเพื่อสื่อสารกับผู้บริโภคโดยตรงที่เป็นกลุ่มเป้าหมาย
ทั้งนี้ งานจะมีความหลากหลายแตกต่างกันไป
ซึ่งจะขึ้นอยู่กับวัตถุประสงค์ของลูกค้าว่าจะต้องการจะส่งเสริมการขายผลิตภัณฑ์หรือสินค้า
หรือต้องการแนะนำสินค้า/ผลิตภัณฑ์ใหม่ นอกจากนั้นยังมีกิจกรรมอื่นๆ
ซึ่งลูกค้าต้องการจัดกิจกรรมขึ้นเพื่อสร้างความสัมพันธ์ที่ดีระหว่าง ลูกค้าและผู้บริโภค ได้แก่
การจัดทำเทศกาลพิเศษขึ้นในรูปการสัมมนา งานบันเทิง งานมหกรรมดนตรี เป็นต้น
โดยส่วนใหญ่ลักษณะงานดังกล่าวจะเป็นงานลักษณะสั้นๆ เน้นการมีส่วนร่วมของผู้บริโภค
และเป็นการสร้างภาพพจน์ที่ดีและประทับใจแก่ผู้บริโภค นอกจากนั้น
สถานที่ใช้ในการจัดกิจกรรมทางการตลาดจะมีความแตกต่างกันขึ้นอยู่กับแนวคิดของการส่งเสริมการขายของแต่ละสินค้าและบริการ
สถานที่ที่ได้รับในการจัดงานส่งเสริมการขาย เช่น ห้างสรรพสินค้า โรงแรม ศูนย์การแสดงสินค้า
เป็นต้น ดังนั้นจึงเป็นกิจกรรมทางการตลาดที่สร้างมูลค่าให้กับผลิตภัณฑ์
และเข้าถึงกลุ่มเป้าหมายได้อย่างรวดเร็ว

ผลงานที่ผ่านมาของบริษัท ได้แก่

-   งานกิจกรรมทางการตลาด อาทิ งาน Road Shows ให้แก่ผลิตภัณฑ์ต่างๆ เช่น รถยนต์
    Chevrolet, Mercedes Benz, Ford, Jeep และ Ford Road Show 2004
    ผลิตภัณฑ์อื่นๆ ได้แก่ Nokia, AIS, เป็นต้น

-   งานเปิดตัวสินค้า อาทิ งาน Chevrolet Colorado Launch, งาน Chevy OK Day,
    งาน Chevy Homecoming Day,

-   งาน Road Shows ให้กับ Thailand Elite Card ของการท่องเที่ยวแห่งประเทศไทย ที่
    Taiwan และ Korea

-   งานครบรอบ 120 ปี การไฟฟ้าฝ่ายผลิตแห่งประเทศไทย, งานครบรอบ 200 ปี
    สถาบันเทคโนโลยีพระจอมเกล้าเจ้าคุณทหาร ลาดกระบัง

-   งานประชุมประจำปีสำนักงานพัฒนาวิทยาศาสตร์และเทคโนโลยีแห่งชาติ

-   งานเหลียวหลังแลหน้าจากรากหญ้าสู่รากแก้ว ของรัฐบาล

-   งานเปิดตัวสินค้า อาทิ งาน Grand Opening Ceremony ของ General Motors
    (Thailand), Assembly Center และ 1st Zafira Drive Off Line Ceremony
    ที่จังหวัดระยอง ปี 2000 งาน CP Orange Launch ที่บางไทร จังหวัดอยุธยา ปี 2002

-   งานเทศกาล หรือมหกรรมบันเทิง อาทิ Nokia Big Bang Festival ที่สยามสแควร์ ปี
    2001 Fendi Party Night ที่ The Species กรุงเทพ และงาน Thailand ปี 2000

-   งานสัมมนา อาทิ IBM Japan Convention’ 2000 โรงแรมแชงกรีล่า กรุงเทพมหานคร

2)  ธุรกิจให้บริการการบริหารจัดงานแสดงสินค้าครบวงจร (Turnkey Event and
    Exhibition Management)

ธุรกิจบริการทำการสื่อสารทางการตลาดโดยผ่านการจัดงานแสดงสินค้า/นิทรรศการ
(Exhibition) ลักษณะโดยทั่วไปเป็นการจัดกิจกรรมทางการตลาด
โดยเป็นการเข้าร่วมงานแสดงสินค้าที่จัดโดยผู้จัดงานแสดงสินค้าหรือเจ้าของกิจการทางการตลาด
(Trade Show Organizer, Event Owner) ในช่วงระยะเวลาสั้นๆ
สอดคล้องกับตารางเวลาที่กำหนดไว้ล่วงหน้าของงานแสดงสินค้านั้นๆ
โดยทั่วไปงานแสดงสินค้าจะแบ่งออกเป็น

- งานแสดงสินค้านานาชาติระดับโลกหรือขนาดใหญ่มาก ตัวอย่างเช่น งาน Universal
Exposition งาน Geneva Telecom งาน Frankfurt Motor Show หรืองาน Cebit
เป็นต้น งานลักษณะนี้จะประกอบด้วยผู้เข้าร่วมงานจาก ทั่วโลก
ทั้งในรูปของหน่วยงานราชการและเอกชน ใช้พื้นที่ในการจัดแสดงเป็นจำนวนหลายแสนตารางเมตร
และมีความถี่ของการจัดงานหลายประเภท เช่น ทุกปี ปีเว้นปี หรือสี่ปีต่อครั้ง เป็นต้น

- งานแสดงสินค้านานาชาติระดับภูมิภาค (Regional Exhibition)
เป็นการจัดงานแสดงสินค้า/นิทรรศการ ที่มีวัตถุประสงค์เพื่อแสดงศักยภาพของภูมิภาคต่างๆ
หรือเป็นงานแสดงสินค้าเฉพาะกลุ่มอุตสาหกรรมที่ได้รับการยอมรับว่าเป็นงานหลักของภูมิภาค อาทิ
งาน Asia Telecom งาน International Bangkok Motors Show งาน A scope งาน
Bangkok Gem and Jewelry Fair เป็นต้น ลักษณะของการใช้พื้นที่ ความถี่ห่างของการจัดงาน
และประเภทของผู้เข้าร่วมงานจะสอดคล้องกับข้อ 1) แต่จะมีความเป็นภูมิภาคมากขึ้น

- งานแสดงสินค้า/นิทรรศการนานาชาติระดับท้องถิ่น (Trade Exhibition)
เป็นงานแสดงสินค้าที่มี องค์ประกอบของท้องถิ่นมากขึ้น (Local Content)
ทั้งนี้ขึ้นอยู่กับผู้จัดงานแสดงสินค้า และลักษณะของงานแสดงสินค้านั้น ๆ ตัวอย่างเช่น การจัด Board
of Investment Pavilion (BOI Fair) งาน Investor Fair งาน GIFF เป็นต้น

ผลงานที่ผ่านมาของบริษัท ได้แก่

-   การจัดบริหารการแสดง Thailand pavilion ในงาน Universal Exposition ปี
    2000 ที่ประเทศสหพันธรัฐเยอรมัน และเป็นผู้ดำเนินการก่อสร้างตกแต่ง Thailand
    Pavilion ณ ประเทศแคนนาดา ออสเตรเลีย และสเปน ปี 1986 ปี 1988 และปี 1992
    ตามลำดับ

-   การจัดบริหารงานแสดงสินค้าให้กับผลิตภัณฑ์ต่าง ๆ อาทิ Mercedes-Benz, Chevrolet,
    Jeep, Ford, Volvo และ Kenwood ในงาน Bangkok International Motors
    Show 2001 - 2004 เป็นต้น

บริษัทได้รับมอบหมายจากหน่วยงานภาครัฐในการจัดงานแสดงระดับ World Exhibition ได้แก่

-   การจัดบริหารงานแสดงสินค้าให้กับองค์กรหน่วยงานต่างๆ รวมถึงบริษัทเอกชน ทั้งใน
    และต่างประเทศ ในงาน ICT Expo 2004, Hemophilia 2004, Thailand Science
    & Technology 2004, SET in the City 2004, IT&CMA, Powergen, ATF,
    AIME, Air Freight Asia , Bangkok Gems, Combex, Architects, TIFF,
    TPLAS , Home Buyer Guide , Com World Thailand 2004, Intermach, และ
    Asean Energy Business Forum 2004ที่ประเทศฟิลิปปินส์ , ITB ที่ Berlin,
    Thailand Science Tech 2003 - 2004

    1.  ธุรกิจการให้บริการการจัดงานนิทรรศถาวรและพิพิธภัณฑ์ (Museum Exhibition)

ลักษณะของบริการ

ธุรกิจการจัดแสดงนิทรรศการถาวรและพิพิธภัณฑ์
เป็นส่วนหนึ่งของวิธีการประชาสัมพันธ์ให้ผู้เข้าชมรับทราบข้อมูลและมีความเข้าใจดีขึ้นสำหรับงานแสดงนั้นๆ
โดยมักจะอยู่ในรูปศูนย์การศึกษา (Education Center) พิพิธภัณฑ์ (Museum) เป็นต้น
โดยจะมีลักษณะการแสดงแบบถาวรและกึ่งถาวร
เพื่อให้ผู้เข้าชมสามารถหาความรู้และความเข้าใจได้ตลอดเวลา
โดยมักจะเน้นประชาสัมพันธ์เนื้อหาที่ได้รับความสนใจ หรือเป็นสิ่งที่ควรให้ความรู้เพิ่มเติม
อันเป็นแหล่งความรู้ที่ให้ข้อมูลที่ถูกต้องแก่ผู้เข้าชม อันได้แก่ พิพิธภัณฑ์ (Museum)
และศูนย์การเรียนรู้ (Education Center) เป็นต้น
ทั้งนี้ระยะเวลาของจัดแสดงนิทรรศการถาวรและพิพิธภัณฑ์มักจะเป็นการแสดงผลงานกึ่งถาวร
และการจัดแสดงถาวร โดยมีระยะเวลามากกว่า 1 ปี เป็นต้นไป
และจะมีการปรับปรุงเพิ่มเติมเทคโนโลยีและข้อมูลให้สอดคล้องกับ
ข้อมูลใหม่ที่มีการเปลี่ยนแปลงอย่างรวดเร็ว โดยปกติจะมีการปรับปรุงทุก 3-5 ปี

ผลงานที่ผ่านมาของบริษัท ได้แก่

-   พิพิธภัณฑ์ โครงการหอประวัติสถาบัน มหาวิทยาลัยกรุงเทพ, พิพิธภัณฑ์รามคำแหง (สุโขทัย),
    พิพิธภัณฑ์พุทธศาสนา จังหวัดนครปฐม, งานจัดทำพิพิธภัณฑ์พระบาทสมเด็จพระปกเกล้าเจ้าอยู่หัว
    ของสถาบันพระปกเกล้า, พิพิธภัณฑ์ท้องถิ่นกรุงเทพมหานคร
    งานออกแบบและจัดทำพิพิธภัณฑ์เครื่องจักร ณ เหมืองแม่เมาะ จังหวัดลำปาง
    พิพิธภัณฑ์วิทยาศาสตร์เพื่อการศึกษาที่ตำบลหว้ากอ จังหวัดประจวบคีรีขันธ์ พิพิธภัณฑ์เด็ก
    กรุงเทพมหานคร พิพิธภัณฑ์โลกใต้น้ำ จังหวัดพังงา

-   นิทรรศการกึ่งถาวร อาทิ งานห้องนิทรรศการ รัชการที่ 9 และระบบ Magic Vision
    พร้อมบอร์ดนิทรรศการณ บริเวณโรงเรียนเตรียมทหาร,
    โครงการปรับปรุงนิทรรศการห้องสมุดและสโมสร ณ บริเวณโรงเรียนเตรียมทหาร,
    นิทรรศการประวัติความเป็นมาพระมหาธาตุเจดีย์ ดอยอินทนนท์ จังหวัดเชียงใหม่,
    ปรับปรุงนิทรรศการแม่ริม จ.เชียงราย, นิทรรศการศิลปาชีพ จ.สุราษฏร์ธานี,
    นิทรรศการหอยตลับ จ.ประจวบคีรีขันธ์ นิทรรศการรำลึกสมเด็จย่า ณ อาคารมหิศร
    ไทยพาณิชย์ปาร์คพลาซ่า นิทรรศการหอพระราชประวัติสมเด็จย่า จังหวัดเชียงราย

    1.  ธุรกิจการให้บริการอื่น ๆ (Others)

นอกจากบริการหลักทั้ง 3 บริการ บริษัทยังมีบริการย่อยอื่น ได้แก่

- การให้เช่าเต็นท์ปรับอากาศขนาดใหญ่ (Outdoor Space Rental) โดยมีขนาดเต็นท์ตั้งแต่
1,000 ตารางเมตร จนถึงมากกว่า 20,000 ตารางเมตร
เป็นการให้บริการขยายพื้นที่การจัดแสดงเป็นการชั่วคราวให้แก่ผู้จัดงานแสดงงานนิทรรศการ
หรืองานมหกรรมต่างๆ ที่มีความจำเป็นต้องใช้พื้นที่ในร่มจำนวนมาก การออกแบบ

- ป้าย และป้ายโฆษณา (Signage & Graphic Banner)
บริษัทให้บริการเพิ่มเติมในการออกแบบป้าย และป้ายโฆษณาประกอบงานแสดงสินค้านิทรรศการ
หรือมหกรรมการแสดงต่างๆ เพื่อเป็นการโฆษณา หรือประชาสัมพันธ์

- อุปกรณ์ตกแต่งประกอบการขายสินค้า อาทิ เฟอร์นิเจอร์ (Furniture Plug-in) ตู้แสดงสินค้า
(Point of Purchase) บริษัทจะรับออกแบบ ตกแต่ง
อุปกรณ์ตกแต่งดังกล่าวแก่ลูกค้าเพื่อนำไปประกอบในคูหานิทรรศการ ห้างสรรพสินค้า
หรือร้านค้าทั่วไป เพื่อช่วยในการส่งเสริมการขายให้มีความกลมกลืนกับแผนการตลาดของแต่ละสินค้า
และเน้นความทันสมัยเพื่อดึงดูดความสนใจของลูกค้า

ผลงานที่ผ่านมาของบริษัท ได้แก่

-   งานติดตั้งเต็นท์ขนาดใหญ่ งาน Bangkok International Motor Show 2001 - 2004
    ที่ BITEC

-   งานติดตั้งเต็นท์ขนาดใหญ่ งานประชุมเอดส์โลกปี 2004

-   งานตกแต่ง SIEMENS RETAIL SHOP

-   งานออกแบบตราสัญลักษณ์ให้ลูกค้า สถาบันการเงิน

-   งานทำกล่องไฟ First Choice ติดตั้งตามที่ต่างๆ

-   งานจัดทำ Model และงาน Graphic ต่างๆ

-   งาน Tent Road Shows ของ Chevrolet ทั่วประเทศ

    1.  การตลาดและภาวะการแข่งขัน

ธุรกิจงานแสดงสินค้าและนิทรรศการ (Event and Exhibition) ในปี 2546 มีเม็ดเงินสูงกว่า
60,000 ล้านบาทโดยไม่นับรวมมูลค่าการซื้อขายสินค้าที่เกิดขึ้นในงาน
โดยอัตราการขยายตัวยังเติบโตต่อเนื่องเฉลี่ยขั้นต่ำปีละ 12-15% จนในปี 2547
ภาพรวมของตลาดการจัดงานแสดงสินค้า (Trade Fairs) ในเมืองไทยยังเติบโตค่อนข้างมาก
ทั้งในส่วนงานแสดงสินค้าของกรมส่งเสริมการส่งออกที่มีการขยายงาน และยังมีอีกหลายๆ
งานที่รัฐบาลผลักดัน ประกอบกับการจัดกิจกรรมในรูปแบบต่างๆ ทั้งงานประชุม
งานแสดงสินค้านานาชาติที่กำลังคึกคัก Event Marketing and Exhibition
จึงเป็นกระแสที่มาแรงมากที่ทั้งรัฐบาลไปจนถึงบริษัทเอกชนใช้เป็นเครื่องมือทางการตลาดที่สำคัญ
การเติบโตอย่างต่อเนื่องของการแสดงสินค้าและนิทรรศการในเมืองไทยนั้นเกิดจากภาวะเศรษฐกิจที่ดีขึ้น
เป็นเวลาเดียวกับที่รัฐบาลมีแนวคิดที่จะสร้างให้ประเทศไทยเป็นศูนย์กลางแสดงสินค้าและการประชุมนานาชาติในภูมิภาค
หรือ Hub of Exhibition
โดยสร้างดีมานด์ในตลาดผ่านการจัดงานเพื่อแสดงผลงานของกระทรวงและหน่วยงานต่าง ๆ
โดยในแต่ละปีตลาดภาครัฐใช้เงินในการจัดงานทำกิจกรรม
และเอ็กซิบิชั่นดังกล่าวเป็นจำนวนเงินหลายพันล้านบาท

สำหรับแนวโน้มปี 2548 นี้ การเลือกตั้งสมาชิกผู้แทนราษฎรทำให้มีการใช้จ่ายด้านนี้มากขึ้น
และคาดว่า เมื่อผ่านพ้นการเลือกตั้งไปแล้วรัฐบาลน่าจะยังคงเป็นชุดเดิม
ดังนั้นการใช้จ่ายเงินภาครัฐเพื่อจัดกิจกรรมทางการตลาดและงานแสดงสินค้ายังโตต่อเนื่อง
ขณะเดียวกันภาครัฐนอกจากจะเป็นตัวสร้างความต้องการในตลาดแล้วยังถือได้ว่าเป็นคู่แข่งตัวฉกาจ
เพราะนอกจากมีบทบาทในการปลุกกระแส "จัดงาน” เองแล้ว อีกด้านหนึ่ง คือ การจับมือกับเอกชน
ออกไปดึงงานต่างประเทศให้เข้ามาจัดในเมืองไทยมากขึ้น
รวมทั้งนโยบายผลักดันให้เอสเอ็มอีออกงานแสดงสินค้าทำให้เอสเอ็มอีเห็นความสำคัญในกิจกรรมนี้มากขึ้น
แม้เอสเอ็มอีจะกลายเป็นกลุ่มลูกค้าใหม่ที่มีศักยภาพในอนาคตก็ตาม
ขณะเดียวกันการส่งเสริมให้ลูกค้าเอสเอ็มอีออกงานด้วยราคาต่ำ
ทำให้ผู้ประกอบการเดิมจึงต้องเร่งปรับกลยุทธ์เพื่อดึงดูดความสนใจจากผู้บริโภค

นอกจากนี้
การจัดกิจกรรมทางการตลาดยังมีการแข่งขันกันสูงด้วยเพราะใช้เงินลงทุนและบุคลากรในการดำเนินงานไม่มาก
ทำให้มีผู้ประกอบการจำนวนมากทั้งรายใหญ่ รายย่อย
รวมถึงผู้ประกอบการจากต่างประเทศสามารถเข้าสู่ธุรกิจนี้ได้ไม่ยากนัก
ซึ่งในปีที่ผ่านมามีผู้ประกอบการหน้าใหม่ที่มีความแตกต่างในเรื่องฐานลูกค้า สถานะ
ศักยภาพและความชำนาญในธุรกิจ เข้ามาสู่การแข่งขันในธุรกิจนี้มากขึ้น

แม้แนวโน้มการแข่งขันจะเพิ่มความเข้มข้นมากขึ้นก็ตาม ด้วยประสบการณ์อันยาวนานกว่า 20 ปี
บริษัทปิโกฯ ยังคงความเป็นผู้นำในธุรกิจนี้โดยมีเครือข่ายในภูมิภาคต่างๆ กว่า 26
ประเทศจึงมีความพร้อมทั้งด้านการบริหารจัดการ การพัฒนาบุคลากร การบริหารเทคโนโลยีที่ทันสมัย
แหล่งวิจัยพัฒนาทั่วโลก มีการเชื่อมโยงลูกค้าและข้อมูลทางการตลาดกับเครือข่ายในต่างประเทศ
รวมทั้งบริษัทในเครือและบริษัทร่วมทุนทั้งสี่
เป็นรากฐานในการสร้างความเชื่อมั่นจนเป็นที่ยอมรับจากลูกค้าว่า
บริษัทสามารถสร้างสรรค์งานที่มีคุณภาพ ตรงตามเป้าหมายได้ในระยะเวลาที่กำหนดบริษัท ปิโก ฯ
จึงเป็นธุรกิจที่มีความมั่นคงเพราะนอกจากทางบริษัทจะมีบุคลากรที่มีความรู้ความสามารถเป็นฟันเฟืองสำคัญในการผลักดันให้กำไรของบริษัทเติบโตขึ้นแล้ว
บริษัทยังมีความมั่นคงทางด้านการเงินไม่มีหนี้สินระยะยาวและยังมีความยืดหยุ่นทางการเงินสูง
และยังความสัมพันธ์กับลูกค้าในระยะยาว
ทำให้ที่ผ่านมาขนาดการจัดงานของลูกค้าที่บริษัทรับผิดชอบจึงมีขนาดที่ใหญ่ขึ้นตลอดมา

ลักษณะลูกค้า (Exhibition)

บริษัทจะมุ่งเน้นลูกค้าที่อยู่ในธุรกิจที่มีศักยภาพในการเติบโตอย่างต่อเนื่อง
เป็นธุรกิจเชิงรุกที่มุ่งเน้นการเติบโตไปสู่สากล ธุรกิจหรือกิจกรรมที่ได้รับการส่งเสริมจากภาครัฐ
ธุรกิจที่ต้องการกระตุ้นยอดขาย หรือต้องการสื่อสารสร้างความเข้าใจกับลูกค้ามากขึ้น
บริษัทได้จำแนกลูกค้าของการจัดกิจกรรมทางการตลาด ดังนี้

กลุ่มรัฐวิสาหกิจและหน่วยงานของรัฐ กลุ่มรัฐวิสาหกิจ หรือหน่วยงานของรัฐอื่นๆ
เนื่องจากรัฐบาลมีนโยบายส่งเสริมการลงทุนในอุตสาหกรรมที่มีศักยภาพเติบโตอย่างต่อเนื่อง
ดังนั้นภาครัฐบาลจึงได้เป็นตัวแทนในการจัดกิจกรรมเพื่อให้ความรู้ ความเข้าใจ
และเพื่อส่งเสริมอุตสาหกรรมต่างๆ อาทิ อุตสาหกรรมการท่องเที่ยว อุตสาหกรรมอาหาร
หน่วยงานที่รับผิดชอบต่อการส่งเสริมกิจกรรมส่งเสริมของอุตสาหกรรมเหล่านั้น ได้แก่
กระทรวงวัฒนธรรม กระทรวงวิทยาศาสตร์ กรมส่งเสริมการส่งออก เป็นต้น

กลุ่มธุรกิจเอกชน ประกอบด้วย

-   กลุ่มธุรกิจรถยนต์ เนื่องจากประเทศไทยเป็นฐานการผลิตประกอบรถยนต์ชั้นนำมากมาย
    นอกจากนั้นตลาดรถยนต์ของประเทศไทยมีการขยายและเติบโตอย่างต่อเนื่อง
    ดังนั้นลูกค้าของกลุ่มธุรกิจนี้จึงให้ความสำคัญในการทำการตลาดโดยการจัดกิจกรรมทางการตลาด
    เพราะเป็นการตลาดทางตรง และส่งผลต่อการตัดสินใจของผู้บริโภค ได้ทันที
    ดังนั้นจึงส่งผลให้ลูกค้ากลุ่มธุรกิจรถยนต์มีการเติบโตอย่างต่อเนื่อง

-   กลุ่มธุรกิจสื่อสารโทรคมนาคม
    ยังคงเป็นธุรกิจที่มีการเติบโตและมีการแข่งขันด้านการตลาดสูงระหว่างธุรกิจในกลุ่มนี้
    ดังนั้นจึงเป็นธุรกิจที่ให้ความสำคัญกับการจัดกิจกรรมและการสื่อสารทางการตลาดอย่างมาก
    จึงเป็นกลุ่มลูกค้าที่ยังมีศักยภาพสูงของบริษัท

-   กลุ่มธุรกิจอื่นๆ การขยายตัวของเศรษฐกิจ และการแข่งขันเพิ่มขึ้นมากจะทำให้ธุรกิจด้านอุปโภค
    บริโภคต่าง ๆ หรือการผลิตด้านต่างๆ เช่น อัญมณี เสื้อผ้า
    เป็นกลุ่มลูกค้าที่มีความต้องการด้านการประชาสัมพันธ์ทางการตลาดมากขึ้น
    เพื่อรองรับการแข่งขันที่สูงขึ้น

รายได้จากการให้บริการของกลุ่มบริษัท มาจากรัฐวิสาหกิจหรือรัฐบาล อุตสาหกรรมรถยนต์
อุตสาหกรรมสื่อสารโทรคมนาคม ซึ่งกลุ่มดังกล่าวเป็นแหล่งรายได้ที่มั่นคงของกลุ่มบริษัท
โดยมีรายละเอียดดังนี้

  ---------------------------------- ------------ -------- --------- --------
                                     สัดส่วนรายได้                      

  กลุ่มลูกค้า                            2546                  2547      

                                     ล้านบาท       %        ล้านบาท    %

  1. รัฐวิสาหกิจ/รัฐบาล                  69.98        15.65    83.46     13.06

  2. เอกชน ประกอบด้วย                                                 

  - อุตสาหกรรมรถยนต์                   177.19       39.6 3   315.09    49.30

  - อุตสาหกรรมการสื่อสารโทรคมนาคม       79.82        17.85    65.41     10.23

  - กลุ่มอื่น ๆ                          120.10       26.86    175.11    27.40

  รวม                                447.09       100.0    639.07    100.00
  ---------------------------------- ------------ -------- --------- --------

ในปี 2548 นี้กลุ่มบริษัท ปิโก วางนโยบายที่จะขยายไปสู่ธุรกิจข้างเคียง เช่น Talent
Management, Technology Management
ทั้งยังเล็งเห็นช่องทางที่จะก้าวไปสู่กลุ่มธุรกิจด้านการเงิน-การธนาคาร, การประกันภัย,
การขายตรง, อาหาร, เกษตร เป็นต้น

ช่องทางการให้บริการ

การให้บริการของบริษัทและบริษัทย่อยสามารถจำแนกช่องทางได้ดังนี้

-   การเสนอผลงานให้ลูกค้าคัดเลือก

ทีมการตลาดของบริษัทจะเป็นผู้ติดตามผลงานของลูกค้า
หรือการได้รับเชิญให้ไปเสนอผลงานจากลูกค้าทั้งภาครัฐวิสาหกิจ/รัฐบาล และภาคเอกชน
โดยหลังจากบริษัทรับข้อมูลจากลูกค้า
บริษัทก็จัดเตรียมแผนงานงบประมาณตามวัตถุประสงค์ของลูกค้าและนำเสนอเพื่อให้ลูกค้าคัดเลือก
หากบริษัทได้รับคัดเลือกให้เป็นผู้ให้บริการ
ฝ่ายการผลิตผลงานบริษัทก็จะประสานงานกับลูกค้าในการดำเนินงานขั้นต่อไป

-   ความสัมพันธ์ที่ดีกับลูกค้า

จากนโยบายของบริษัทที่มุ่งเน้นคุณภาพระดับนานาชาติเพื่อสร้างความพึงพอใจของลูกค้าเป็นหลัก
ซึ่งจะส่งผลให้สามารถสร้างและรักษาสัมพันธภาพอันดีกับลูกค้า
จึงทำให้ลูกค้าที่เคยได้รับบริการจากบริษัทมีความเชื่อมั่นในคุณภาพและกลับมาใช้บริการของบริษัทอีกอย่างต่อเนื่อง
ประกอบกับการที่บริษัทมุ่งเน้นลูกค้าที่มีศักยภาพสูงในการเติบโต
และมีงบประมาณและแผนการประชาสัมพันธ์การทำการตลาดตลอดทั้งปี
จึงทำให้บริษัทได้รับงานจากลูกค้าอย่าง ต่อเนื่อง

-   พันธมิตรทางการค้า

เนื่องจากบริษัทได้ให้บริการครบวงจร และมีพันธมิตรทางการค้ากับผู้จัดงานแสดงและนิทรรศการ
(Organizer) และพันธมิตรอื่นๆ ดังนั้นกลุ่มพันธมิตรทางการค้า
หรือผู้จัดงานแสดงดังกล่าวก็สามารถร่วมกับบริษัทหรือ
แนะนำลูกค้าให้แก่บริษัทเพื่อให้บริการกับลูกค้าที่ครบวงจร เพื่อตอบสนองความต้องการของลูกค้าได้

-   การแนะนำของลูกค้า

จากประสบการณ์มากกว่า 20 ปี และบริการที่รับรองคุณภาพระดับนานาชาติ
จึงทำให้ลูกค้ามั่นใจในคุณภาพงานของบริษัท และมีการแนะนำลูกค้าอื่นๆ ให้มาใช้บริการกับบริษัท
จากการแนะนำด้วยลูกค้าเองจึงทำให้ลูกค้าต่าง ๆ
มีความมั่นใจในคุณภาพงานและบริการของบริษัทมากขึ้น

-   Pico Far East หรือบริษัทในเครือของ Pico Far East ในประเทศอื่น ๆ

เนื่องจากบริษัทเป็นบริษัทในเครือของ Pico Far East
ดังนั้นจึงมีการร่วมมือกันระหว่างบริษัทแม่และบริษัทในเครือในประเทศต่าง ๆ
โดยหากลูกค้าของบริษัทแม่หรือบริษัทในเครือในประเทศอื่น ๆ
ต้องการทำนิทรรศการจัดการแสดงในประเทศไทย
บริษัทแม่หรือบริษัทในเครือก็จะมีการประสานงานมายังบริษัทเพื่อให้บริการลูกค้า

1.  การจัดหาผลิตภัณฑ์หรือบริการ

ลักษณะธุรกิจของบริษัท คือ ให้บริการในการบริหารการจัดการแสดงสินค้าและนิทรรศการ
โดยเน้นการให้บริการแบบครบวงจร ตั้งแต่การวางแนวคิด ออกแบบ ก่อสร้าง ตกแต่ง
และบริหารงานแสดงสินค้า

ขั้นตอนการจัดหาผลิตภัณฑ์หรือบริการของบริษัทจะเริ่มจาก

1)  ฝ่ายงานด้านการตลาด

เริ่มศึกษาหาข้อมูลของบริษัทลูกค้า โดยรับข้อมูลจากศูนย์แสดงสินค้า ซึ่งได้แก่ BITEC, QSNCC,
IMPACT เป็นต้น หรือได้รับข้อมูลจากผู้จัดงานแสดงสินค้า อาทิ บริษัท แบงค็อก เอ็กซ์ซิบิชั่น
เซอร์วิส จำกัด บริษัท รี้ดเทรดเด็กซ์ จำกัด เป็นต้น
หรือรับข้อมูลจากการประกาศและประชาสัมพันธ์ต่าง ๆ และหลังจากนั้นบริษัทจะดำเนินการ
ติดต่อบริษัทลูกค้าเพื่อรับทราบข้อมูลและความต้องการของบริษัทลูกค้า
หลังจากนั้นฝ่ายการตลาดจะวางแนวคิดและแผนการจัดงานว่าลูกค้าต้องการสื่อสารอะไรต่อผู้บริโภค
ทั้งนี้แนวความคิดดังกล่าวต้องครอบคลุมและสะท้อนการสื่อสารดังกล่าวไว้ในการจัดงาน
หลังจากได้แนวคิดและแผนงานและฝ่ายงานการตลาดจะนำข้อมูลดังกล่าวส่งให้ฝ่ายงานที่เกี่ยวข้องต่อไป

2)  ฝ่ายออกแบบ

ฝ่ายงานออกแบบจะรับแนวคิดของฝ่ายการตลาด และนำแนวคิดดังกล่าวมาออกแบบ
โดยการออกแบบของบริษัทได้รับการออกแบบโดยบุคลากรของบริษัทที่มีความเชี่ยวชาญในการออกแบบการตกแต่งภายใน
และ จะมีการประสานงานไปยังบริษัทรับจ้างผลิตและประกอบผลงานภายนอก (Outsource)
และในงานด้านการออกแบบ การจัดทำโครงสร้าง หรือการทำกราฟฟิค บริษัทจะให้บริษัทย่อย
ซึ่งได้แก่ พีเอ็กซ์ มัลติดีไซน์ หรืออาร์ทคอม ให้ออกแบบ ในส่วนที่แต่ละบริษัทมีความชำนาญ อาทิ
พีเอ็กซ์ จะออกแบบโครงสร้างคูหามาตรฐาน อาร์ทคอม จะออกแบบกราฟฟิค ต่าง ๆ
ที่จัดประกอบการตกแต่งภายใน เป็นต้น
โดยจากการประสานงานของทุกฝ่ายเพื่อให้ได้รายละเอียดของงานครบถ้วน
และจะทำการประเมินราคาของแบบและการก่อสร้างทั้งหมดนำเสนอต่อลูกค้า
หากบริษัทได้รับมอบหมายให้ดำเนินการ ตกแต่งก่อสร้าง เป็นขั้นต่อไป

3)  การก่อสร้างและตกแต่งภายใน

ในการก่อสร้างนั้นบริษัทจะรับก่อสร้างงานบางส่วนที่ทำจากโครงสร้างไม้
และบริษัทจะประสานงานและมอบหมายงานให้บริษัทรับจ้างผลิตภายนอก (Outsource) อันได้แก่
บริษัทย่อย และ Supplier อื่นดำเนินการในส่วนงานที่บริษัทย่อย และ Supplier
ในแต่ละรายมีความเชี่ยวชาญที่ผ่านการคัดสรรแล้วจากบริษัท อาทิ อาร์ทคอม ในการตกแต่ง
ภายในจากภาพกราฟฟิคต่าง ๆ และ พีเอ็กซ์ ในการก่อสร้างคูหามาตรฐาน เป็นต้น
นอกจากนั้นยังมีการประสานงาน และ ส่งงานให้บริษัทรับจ้างภายนอก (Outsource)
ที่เชี่ยวชาญเฉพาะด้านอื่น ๆ ในการจัดประกอบตกแต่งภายในสำหรับงานที่เป็นเอกลักษณ์เฉพาะ
ได้แก่ งานลายไทย เป็นต้น หากลูกค้ามอบหมายให้บริษัทรับผิดชอบจนกระทั่งการก่อสร้างแล้วเสร็จ
บริษัทจะดำเนินการตรวจสอบผลงานและนำส่งผลงานให้ลูกค้าในลำดับต่อไป

4)  ฝ่ายบริหารงาน

ในกรณีที่ลูกค้ามอบหมายให้บริษัทเป็นผู้จัดการบริหารงานกิจกรรมทางการตลาด
หลังจากขั้นตอนก่อสร้างแล้วเสร็จ บริษัทจะดำเนินการเตรียมทีมงานสำหรับการบริหารการจัดงานนั้น
ซึ่งรวมถึงการคัดเลือกบุคคลเพื่อประชาสัมพันธ์สินค้าในงาน การฝึกอบรม การจัดเตรียมการแสดง
ทั้งนี้บริษัทจะประสานงานไปยังกับบริษัท ผู้มีความเชี่ยวชาญเฉพาะทางภายนอก (Outsource) อาทิ
บริษัทจัดหาคน บริษัททำความสะอาด บริษัทรักษาความปลอดภัย บริษัทที่รับจัดการแสดงต่าง ๆ
โดยบริษัทจะเป็นผู้ประสานงาน ควบคุมทีมงาน และการแสดงให้สอดคล้องกับแนวคิดของงาน
และบริหารงานจนงานกิจกรรมทางการตลาดเสร็จสิ้น

4.  งานที่ยังไม่ได้ส่งมอบ ณ 31 ตุลาคม 2547

+--------------------------------------------------+-------+-----------+
| งานที่ยังไม่ส่งมอบ                                    | จำน   | มูลค       |
|                                                  | วนงาน | ่ารวมทั้งหมด |
|                                                  |       |           |
|                                                  |       | (บาท)     |
+--------------------------------------------------+-------+-----------+
| 1. ธุรกิจให้บริการการจัดกิจกรรมทางการตลาด (Event       | 23    | 10        |
| Marketing)                                       |       | 8,934,658 |
+--------------------------------------------------+-------+-----------+
| 2. ธุรกิจการให้บริการการจัดงานนิทรรศการถาวรและพิพิธภัณฑ์   | 11    | 14        |
| (Museum Exhibition)                              |       | 1,143,183 |
+--------------------------------------------------+-------+-----------+
| 3.  ธุรกิจการให้บริการอื่น ๆ (Others)                  | 5     | 1,135,771 |
+--------------------------------------------------+-------+-----------+